MOSES ANA BUKA KAINAONA, E OREOREI WAS 

GENESIS 



11 Pusirinai God sapama badobui 
i wosis. 2 Ba dobu i' kupura| 
kabakabana ba kwebuna ; ba baidibara 
wakutapu kau naona : ba God Kanu- 
mina okoayokoa kau naosi i tarakau- 
bura : 3 Ba God i kau, I na rau- 
yasega : ba i rauyasega. 4 Ba God 
yasegana i kitai ba i gaire: ba God 
yasegana ba baidibara i' baubauranis. 
5 Ba God yasegana i orei Pvlara, ba 
baidibara i orei Pom. Ba rabisiai ba 
didibarai, mara kesana. 

6 Ba God i kau, Parata i na mana 
okoayokoa basusiai, ba okoayokoa 
okoayokoai i ni baubauranis. 7 Ba 
God parata i wosei, ba okoayokoa 
parata kau gaburina okoayokoa parata 
kau tepanai' baubauranis: ba i mana 
nanakasike. 8 Ba God parata i orei 
Sapama. Ba rabisiai ba didibarai, 
mara bairuaina. 9 Ba God i kau, 
Okoayokoa sapama kau gaburina 
gawara kau kesana si ni kesani, ba 
tano mamaina i na rerematara: ba i 
mana nanakasike. 10 Ba God tano 
mamaina i orei Dobu ; ba okoayokoa 
si' kapui was i orei Nisa : ba God i kitai 
ba i gaire. 11 Ba God i kau, Dobu 
gwanewa i ni kasibauvei, kam pesi e 
tavetaveyei was, keyama uana e 
tavetaveyei was pesina nununai, pesina 
kau kamona e mamana was, kau 
dobu: ba i mana nanakasike. 12 Ba 
dobu gwanewa i' kasibauvei, kam 
pesi e tavetaveyei was pesina nununai, 
ba uana e tavetaveyei was, kau kamona 
e mamana was, pesina nununai: ba 
God i kitai ba i gaire. 13 Ba rabi- 
siai ba didibarai, mara baitonuina. 
14 Ba God i kau, Abayaseyasegana 
sapama ana kau parata si na mana 
ba mara ba pom si ni baubauranis; ba 
kosi si ni kituruba, ba siri paratisi, ba 
mara ba bodu: 15 ba si ni abaya- 
seyasegana sapama ana kau parata 
ba dobu si na rauyaseganei : ba i mana 
nanakasike. 16 Ba God abayase- 



yasegana kaikaposi ruamo i wosis; 
kaikapo sakina mara i ti taupaumei, 
ba kayokaikapona pom i ti taupaumei: 
gwamegwame yebo. 17 Ba God kosi 
i terisi sapama ana kau parata ba 
kau dobu si ta rauyasegana, 18 ba 
mara ba pom si ti taupaumisi, ba yase- 
gana ba baidibara si ti baubauranis: 
ba God i kitai ba i gaire. 19 Ba 
rabisiai ba didibarai, mara baibataina, 

20 Ba God i kau, Okoayokoa siaua 
yawayawasisi yaboyabosi si ni yabo- 
yabo, ba manu dobu kau tepana si na 
robo sapama ana parata kau naona. 

21 Ba God nisa siasiauvina kaikaposi i 
wosisi, ba siaua ere-onoasi yawaya- 
wasisi te veravera was, okoayokoa si' 
yaboyabo was asi pesi nununai, ba 
manu eremapesi ere-onoasi asi pesi 
nununai; ba God i kitai ba i gaire. 

22 Ba God i' gairenisi, i kau, Ko na 
ua, ba ko na pesara, ba okoayokoa kau 
nisa ko ni bonuvisi, ba manu si na 
pesara kau dobu. 23 Ba rabisiai 
ba didibarai, mara bainimamasiana. 

24 Ba God i kau, Dobu siaua yawa- 
yawasisi asi pesi nununai i ni kasi- 
bauvisi, bapayapayaya, ba e bi tete- 
tei was, ba dobu siauvina asi pesi 
nununai: ba i mana nanakasike. 
25 Ba God dobu siauvina asi pesi 
nununai i wosisi, ba bapayapayaya 
asi pesi nununai, ba ere-onoasi kau 
dobu te bi tetetei was asi pesi nununai: 
ba God i kitai ba i gaire. 26 Ba God i 
kau, Pipiya ta na wosei ata kau ki- 
turuba, kinanina kola nanakasike: 
ba kosi si ni taupauma enaga sia- 
siauvina kaurisi, ba sapama manuna, 
ba bapayapayaya, ba dobu kau ere- 
onoana, ba siaua ere-onoasi kaurisi 
kau dobu te bi tetetei was. 27 Ba 
God pipiya i wosei ana kau kituruba, 
God ana kau kituruba i wosei; se- 
barena ba wasikena i wosis. 28 Ba 
God i' gairenisi: ba God i wonisi, Ko 
na ua, ba ko na pesara, ba dobu ko 

ni bonuvei, ba ko na bobainubai; ba 
enaga siauvina kaurisi ko ni taupauma, 
ba sapama manuna, ba ere-onoasi 
yawayawasisi kau dobu te veravera 
was. 29 Ba God i kau, Noi, komi 
kam ere-onoasi pesi te tavetaveyei 
was, dobu ere-onoana kau naona e 
mamana was, ba keyama ere-onoasi, 
uana kau kamona pesina e tavetaveyei 
was a berimi; 30 komi kami kam: 
ba dobu siauvina ere-onoasi, ba 
sapama manuna ere-onoasi, ba ere- 
onoasi kau dobu te bi tetetei was, 
yawasa e mamana was, keyama ma- 
tagina a berisi ba kasi kam: ba i mana 
nanakasike. 31 Ba God ere-onoana i 
wosei was i kitai ba, noi, i gaire sa- 
burere. Ba rabisiai ba dibibarai, mara 
yaromasi kesana. 

21 Ba sapama ba dobu si kakaba, 
ba asi duvu ere-onoasi. 2 Ba 
mara yaro masi ruaina God ana saibira 
i wosei was i wose roboi ; ba mara yaro 
masi ruaina ana saibira ere-onoana i 
wosei was i boterei ba i' yakam. 
3 Ba God mara yaro masi ruaina i' 
gaireni, ba i bobaisiei : gubanai kona 
maranai ana saibira ere-onoasi i bo- 
terisi God i boai was ba i wosei was 
ba i'yakam. 4 Nikosi sapama ba 
dobu pusirina, i wosewosei was, ma- 
ranai BADA God dobu ba sapama i 
wosei was. 5 Ba kona maranai kega 
awaki kwapu kamna kau dobu i ma 
pasika, ba kega awaki gwanewa kau 
kwapu i rautiti pasika: BADA God kega 
i bobaikusana kau dobu, ba kega pipiya 
i ta mana ba tano i ta robe : 6 saba nuba 
tanoai i gae, ba tano naona tupana i 
sewai. 7 Ba BADA God pipiya i boai 
tano momokaranai, ba kau niuni- 
ponina yawasa yasibena i baini; ba 
pipiya i' kanuma yawayawasina. 
8 Ba BADA God masawa i baoni mara 
matanai, kau Eden: ba nakai pipiya i 
boai was i terei. 9 Ba tanoai BADA 
God i wosei ba keyama ere-onoasi 
kina' ina gairena ba kamna gairena ; ya- 
wayawasina kana keyama kosi masawa 
basunai, ba gaire ba goyo asi nosi kana 
keyama. 10 Ba okoa Edenai i kasi- 
bau masawa sewaina kairavina, ba 
namai i' baubaurana, ba matana si' 
bata. 11 Kainaona kana waba Pi- 
shon : kona kupura Havilah ere-onoana 
gold e mamana was e to' ompipini; 

12 ba kona kupurina ana gold e gai- 
gaire: nokoi bdelium ba akima onyx. 

13 Ba okoa bairuaina kana waba 



Gihon: kona kupura Cush ere-onoana 
e to' ompipini. 14 Ba okoa baitonuina 
kana waba Hiddekel: Assyria kau 
naona e nenae was. Ba okoa bai- 
bataina Euphrates. 15 Ba BADA 
God sebare i yauni, ba kau masawa 
Eden i terei i ta robe ba i ta ma koya 
gi. 16 Ba BADA God sebare i kao 
tunetunei, i kau'au, Keyama ere- 
onoasi masawai damanisi ku na 
kanis: 17 saba gaire ba goyo asi 
nosi ana keyama, bagunai ba ku ta 
kani : maranai ku na kania was da- 
I manina ku na rabobo. 18 Ba BADA 
J God i kau, Kega damanina ba pipiya 
I naki ikesina i ta mana ; baibaita kona 
nanakasike kona kairavina a na wosei. 
19 Ba tanoai BADA God siaua garagarai, 
ba sapama manu ere-onoasi i wosis; 
ba pipiya kaurina i botuvisi ba i ta 
nosi awaki i ta oris : ba pipiya siaua ere- 
onoasi yawayawasisi i orisi was, kona 
kana waba. 20 Ba pipiya bapaya- 
payaya ere-onoasi kasi waba i oris, ba 
sapama manu ere-onoasi, ba siaua 
garagarai ere-onoasi; pipiya kairavina 
saba kega baibaita i panani, kona 
nanakasike. 21 Ba BADA God 
pipiya i bobaikenonuawawapi, ba i 
kenowawapa; ba wabawabana kesana 
i yauni, ba biona i kabapotai ana ga- 
warai: 22 ba wabawabana BADA 
God pipiyai i yauni was, kona wasike i 
wosei, ba pipiya kaurina i botuvei. 
23 Ba pipiya i kau, Niko sirisirikekuai 
sirikena, ba biokuai biona: i na orei 
Wasike, gubanai kona Sebareyai i 
yauni. 24 Kairavina sebare tamana 
ba sinana i ni saumaris, ba kaoana 
kaurina i na ma kikisi: Da kosi si ni 
bio kesana. 25 Ba asi ruamo ere- 
sirasiragesi sebare naki erekaoana, ba 
kega si' sinimaya. 

31 Kata mota kwapu siauvina ere- 
onoasi i'nuasuya tawanisi BADA 
God i wosisi was. Ba wasike i kauvei, 
Damanina ba God i wona, keyama 
ereonoasi uasi masawai kega ko na 
kanis ? 2 Ba wasike mota i kauvei, 
keyakeyama uasi damanisi ba ka ta 
kanis masawai; 3 saba keyama ma- 
sawa basuna uana, God i kau, kega 
ko na kani, yebo kega ko na borubai, 
kega ba ko na rabobo. 4 Ba mota 
wasike i kauvei, Kega ko na saurabobo : 
5 God e nosinosi ba maranai kona ko 
na kani, matami si na tamotatara, ba 
God ko na rautaini gaire ba goyo ko 
ni siniravi. 6 Ba wasike i kinani 

ba key am a kamna gairena, ba mata 
si ta wainei was, ba keyama ku ta 
wainel bobainuasuya kairavina, kona 
uana i yauni, ba i kam ; ba kaoana yebo 
i berei ba kona i kani. 7 Ba asi 
ruamo matasi si tamotatara, ba ere- 
sirasiragesi si nosi ; ba sobu raurausi si 
sagiris, ba asi bebera si wosis. 8 Ba 
BADA God gamona si nonori masawai i 
yewoyewo was rabisiai ba sebarenaki 
erekaoana kos si koba BADA God 
matanai masawa ana keyama kau 
basusi. 9 Ba BADA God pipiya i 
orei, ba i kauvei, Kom mekei? 10 Ba 
i kau, Gamom a nonori masawai, ba 
a nagara, eresirasirageku kairavina ; 
ba tausebareku a koba. 11 Ba i kau, 
Kotoi i kauvim eresirasiragem ? Ke- 
yama ku kani a kaotunetunim ba kega 
ku ta kani was ? 12 Ba sebare i kau, 
Wasikenaki ku i bereyanei i ti ruaiku 
was, kona keyama i beriku, ba a kam. 
13 Ba BADA God wasike i kauvei, 
Nikona maka ku piraga ? Ba wasike 
i kau, Mota i kaobaitaitainiku ba a 
kam. 14 Ba BADA God mota i 
kauvei, Nikona ku wosei kairavina 
baibaigoyonim siauvisi ere - onoasi 
naosiai ba kwapu ana bapayapayaya 
naosiai; siamai ku na nae, ba morao- 
kara ku na kani am yawasa marasi 
ereonoasi: 15 Ba baiowa a na terei 
kom ba wasike kaurimi, ba am pesi 
ba ana pesi kaurisi: kona gayamim i 
na kasigudai, ba kom kae ketuna' ku 
na kasigudai. 16 Ba wasike i kauvei, 
Am bainuagoyo ba am manawa a na 
bobaipesarisi ; bainuagoyoai ki tua; 
ba am waina kaoam kaurina ba Kona 
kaurim i ni taupauma. 17 Ba Adam 
i kauvei, kairavina kom kaoam ga- 
mona ku i tainabainegei, ba keyama 
ku kani a kaotunetunim ba kega 
ku ta kani, tano e goyogoyo kom 
kairavim; saibirai ke kam am mara 
ere -onoasi; 18 ruriruriyisi ba sina- 
mona kaurim si na kasibau; ba 
kwapu kamna ke kani; 19 naom 
ana babanagai palawa ke kani, ba 
tanoai ke ne mena; tanoai i }?minim; 
kom momokara, ba kau momokara 
ke ne mena. 20 Ba sebarenaki 
kaoana kana waba i orei Eve; kaira- 
vina kona ere-onoasi yawayawasisi 
sinasi. 21 Ba BADA God Adam 
kaoana kos kairavisi siaua kwapirisiai 
coat i wosei, ba i' kotis. 22 Ba RADA 
God i kau, Noi, sebarenaki kota nana- 
kasike, ba gaire ba goyo e nosinosi, ba 



nainakaraku, kega ba nimana i na 
kotoi, ba yebo yawayawasina kana 
keyamai i na yauni, ba i na kam, ba i na 
yawasa damana : 23 kairavina BADA 
God masawai Eden V pora taveyei, ba 
tanoai i yauni was kona tanona i ta 
robe. 24 Damanina ba pipiya i 
kasibau taveyei ; ba Cherubim masawa 
Eden ana kau mara matana i terisi, ba 
seri ana beyabeyaura kau ere-onoana 
i' gadiviviri, ba yawayawasina ana 
keyama ana keta i ta kaipari. 

